AQSh boshchiligidagi xalqaro koalitsiyaning Suriyaning Raqqa shahriga bergan aviazarbalari natijasida tinch aholi vakillaridan kamida 78 nafari halok bo‘ldi. Bu haqda SANA agentligi xabar qilmoqda. Ta’kidlanishicha, koalitsiya aviatsiyasi As-Saxoniy, Xarit Al-Beda va At-Tusiya mavzelariga zarbalar bergan. Bundan tashqari, ko‘plab uy-joylar hamda infratuzilma obektlari vayron bo‘lgani xabar qilinmoqda. Avvalroq AQSh Suriya hukumatiga kimyoviy qurol qo‘llanilishi yuzasidan maxsus bayonot bilan chiqqandi.